Folasade Ogunsola

Folasade Tolulope Ogunsola OON  (ni a bí ní ọdún 1958) jẹ́ ọ̀jọ̀gbọ́n nínú ìmọ̀ òògùn microbiology ní orile- ede Naijiria, àti Gíwá  Yunifásitì Èkó .   Ó ṣe àmọ̀jaá ni ìṣàkóso àrùn, pàápàá HIV/AIDS . Ògúnṣọlá  jẹ́ provost ti College of Medicine Yunifásitì Èkó àti obìnrin àkọ́kọ́ tí ó di ipò náà mú. Ó tún jẹ́ ìgbákejì Gíwá (Isẹ́ Ìdàgbàsókè) Yunifásitì náà láàárín ọdún 2017 ati 2021.   Arábìnrin náà jẹ́ àdèlé Gíwá Yunifásitì náà fún ìgbà díẹ̀ ní ọdún nígbà tí Yunifásítì náà ń la aáwọ̀ kọjá èyí tí ó yọrí sí yíyọ Gíwá àkókò náà nípò. 

 Ìgbésí ayé ìbẹ̀rẹ̀pẹ̀pẹ̀ àti Ẹ̀kọ́ 

Ìlé ìwé Yunifásitì Ìbàdàn ni Fọláṣadé Ògúnṣọlá dàgbà sí níbi tí bàbá, Akin Mabogunje ti jẹ́ olùkọ́.  Nígbà tí ó jẹ́ ọmọdé, ó máa ń sín àwọn onímọ̀ ògùn jẹ nípa lílo àwọn ọmọlangidi gẹ́gẹ́ bí àwọn tó ṣàìsàn tí yóò sì máa ṣe bí ẹni pé ó ń tọ́jú wọn. Queen's College, Lagos ni ó ti ka ẹ̀kọ́ girama.  Láàárín 1974 àti 1982, ó gba oyè àkọ́kọ́ rẹ̀ láti Yunifásitì of Ifè .  àti oyè másítáàsì láti College of Medicine, Yunifásitì Èkó, lẹ́yìn ìtẹ̀síwájú fún oyè Ph.D. rẹ̀ ní University of Wales láàárín 1992 àti 1997. 

 Iṣẹ́-ṣíṣe 
Ògúnṣọlá j àdèlé Gíwá Yunifásitì Èkó fún ìgbà díẹ̀ lọ́dún 2020 nígbà ti Yunifásítì náà wọ inú wàhálà látàrí bí ìgbìmọ̀ Yunifásitì wọn ṣe yọ Gíwá Yunifásitì Èkó ní àkókò náà. Arábìnrin náà tún jẹ́ ìgbákejì Gíwá fún (iṣẹ́ ìdàgbàsókè) kí ó tó di àdèlé Gíwá  Yunifásitì náà.  Ṣáájú kí ó tó jẹ́ Gíwá, ó jẹ́ alákóso College of Medicine, University of Lagos, àti olórí ẹka ẹ̀kọ́ ti Microbiology Medical, College of Medicine, Yunifásitì Èkó. Agbègbè ìwádìí rẹ̀ dálé ìṣàmójútó àti ìṣàkóso àwọn àrùn bíi  HIV . Ó jẹ́ olórí olùṣèwádìí ní Ètò Ìdènà Àrùn Kògbóògùn Èédì ní Nàìjíríà (APIN) ní Yunifásitì Èkó. Ó tún ti jẹ́ alága ìgbìmọ̀ ìdarí ìkápá àrùn àkóràn ti ilé ìwòsàn ìkọ́nilẹ́kọ̀ọ́ Yunifásítì Èkó . Ní àfikún, ó jẹ́ alága ti National Association of Colleges of Medicine ní Nàìjíríà láti 2014 - 2016. 

Ní ọdún 2018, ó sọ̀rọ̀ sókè nípa kùdìẹ̀kudiẹ ti ìdènà àti ìṣàkóso àrùn ní Nàìjíríà. Ó tọ́ka sí àìní ìmọ́tótó àti ìlòkulò òògùn apakòkòrò gẹ́gẹ́ bíi àtìlẹ́yìn fún atakò-oògùn apakòkòrò. Gẹ́gẹ́ bí ọ̀nà àbáyọ, ó sàlàyé pé  “ìbójútó Ìdènà Àrùn àti Ìṣàkóso àrùn (IPC) nípa kíkọ́ àwọn amáyédẹrùn àti ṣíṣe àwọn ètò yẹ kí ó wà ní àyíká pẹ̀lú ìtọ́nisọ́nà, kíkọ́, ìṣàmójútó, àti lílo àwọn  ìlànà multimodal fún ìmúṣe IPC, ìbójútó àti ìgbéléwọ̀n láàárín àwọn mìíràn”.  Nígbàtí ó ń sọ̀rọ̀ lákòkò ìpàdé kan pẹ̀lú àwọn oníròyìn, ó sàlàyé pé ojútùú láti dínkù òṣùwọ̀n àìníṣẹ́ 58% ni  fún àwọn àkókò jáde ilé-ìwé gíga Nàìjíríà láti máa ṣe ohun tuntun tí yóò mú ìdàgbàsókè bá ayé ẹ̀dá láwùjọ. Ó tún ṣàkíyèsí pé ìmọ̀ fúnra rẹ̀ kò tó, ṣùgbọ́n ìlò rẹ̀ lọ́nà yíyẹ láti mú kí ìdàgbàsókè bá  ìgbésí ayé àwọn ènìyàn láwùjọ ni ohun tí ó yẹ kí àwọn ọ̀dọ́ bìkítà fún. 

Arábìnrin náà wà lára àwọn olùdásílẹ̀ ẹgbẹ́  Àwùjọ Nàìjíríà fún ìṣàkóso àrùn ní ọdún 1998 àti ọmọ ẹgbẹ́ ti Global Infection Prevention and Control Network 

Wọ́n yàn-án gẹ́gẹ́ bí àdèlé Gíwá Yunifásítì ti Èkó ní ọjọ́ kẹrìnlélógún oṣù kẹjọ ọdún 2020. Ó di obìnrin àkọ́kọ́ láti jẹ́ Gíwá Yunifásitì Èkó nínú ìtàn ilé-ẹ̀kọ́ gíga náà. 

Ní Oṣù Karùn-ún ọdún 2023, ààrẹ Orílẹ̀-èdè Nàìjíríà ìgbàkan Muhammadu Buhari   yẹ́ Ògúnṣọlá sí nípa bíbu ọlá fun gẹ́gẹ́ bi Oṣiṣẹ ti aṣẹ ti Niger.

 Àwọn àtẹ̀jáde 

 Ìyípadà ti Ọna Ribotyping PCR kan fun Ohun elo gẹgẹbi Eto Titẹ Iṣe deede fun Clostridium difficile , 1996 
 Awọn akoran ti o ṣẹlẹ nipasẹ awọn eya Acinetobacter ati ifaragba wọn si awọn egboogi 14 ni Lagos University Teaching Hospital, Lagos, 2002 
 Awọn iwa ti Awọn Olupese Itọju Ilera si Awọn eniyan Ngbe pẹlu HIV/AIDS ni Ipinle Eko, Nigeria, 2003 
 Extended-Spectrum β-Lactamase Enzymes ni Ile-iwosan Isolates of Enterobacter Species lati Lagos, Nigeria, 2003 
 Awọn okunfa ewu fun oyun ectopic ni Lagos, Nigeria, 2005 
 Awọn italaya fun ilera ibalopo ati gbigba awujọ ti awọn ọkunrin ti o ni ibalopọ pẹlu awọn ọkunrin ni Nigeria, 2007 
 Awọn okunfa ewu ti o ni ibatan ati pulsed field gel electrophoresis ti awọn isolates imu ti Staphylococcus aureus lati ọdọ awọn ọmọ ile-iwe iṣoogun ni ile-iwosan giga ni Lagos, Nigeria, 2007 
 Imudara ti gelulose sulfate abẹ inu fun idena ti ikolu HIV: awọn abajade ti idanwo Ipele III ni Nigeria, 2008 
 Awọn ipa ti itọju ailera antimicrobial lori vaginosis kokoro-arun ni awọn obirin ti kii ṣe aboyun, 2009 
 Alailagbara egboogi ati awọn serovars ti Salmonella lati awọn adie ati awọn eniyan ni Ibadan, Nigeria, 2010 
 Awọn iwa ti methicillin-ni ifaragba ati staphylococci-sooro ni ile-iwosan: iwadi ile-iṣẹ pupọ ni Nigeria, 2012 
 Idena ikolu ti o ni ipa ti agbegbe ati ọna iṣakoso si Ebola, 2015 

 Àwọn Ìtọ́kasí ìta 

 https://scholar.google.com/citations?user=HemfnRwAAAAJ&hl=en

 Àwọn Ìtọ́kasí 

Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1958